Vestfolds litteraturpris

Vestfolds litteraturpris (fra 2020 til og med 2023 Vestfold og Telemarks litteraturpris) er en norsk litterær pris som tildeles en forfatter som personlig eller gjennom sitt forfatterskap har tilknytning til Vestfold fylke. Prisen ble innstiftet i 1997. 

Historikk
Fram til 2009 ble utmerkelsen gitt av bokhandelen Norli i Tønsberg (tidligere Olafsens Bog- og Papirhandel). Vestfold fylkeskommune overtok eierskap og rettigheter til prisen og utdelingen i 2012. Fra 2020 ble prisen utvidet til Vestfold og Telemarks Litteraturpris, i tråd med fylkessammenslåingen. Da det nye fylket ble oppløst med virkning fra 1. januar 2024, ble prisen igjen forbeholdt forfattere fra Vestfold fylke.

Vestfolds Litteraturpris er primært en skjønnlitterær pris, men kan også gis til en sakprosaforfatter. Juryen for prisen består av fem medlemmer; ett fra bibliotek i Vestfold oppnevnt av biblioteksjefene i Vestfoldkommunene, ett fra Pris- og stipendkomiteen i Vestfold fylkeskommune (leder), ett fra Vestfold fylkeskommune oppnevnt av fylkesrådmannen, ett fra – og oppnevnt av – det litteraturfaglige miljøet ved Høgskolen i Vestfold og én fylkesekstern litteraturkritiker oppnevnt av fylkesrådmannen.

Litteraturprisen deles ut under Litteraturuka i Vestfold hvert år. Prisen består av et grafisk blad og et reisestipend på  kroner.

Prisvinnere
1997: Harald Rosenløw Eeg, ungdomsbokforfatter fra Tønsberg
1998: Gro Dahle, lyriker og forfatter bosatt på Tjøme
1999: Ingvar Ambjørnsen, forfatter fra Larvik, bosatt i Hamburg/Tønsberg
2000: Margaret Skjelbred, forfatter fra Stokke, bosatt i Tønsberg
2001: Dag Solstad, romanforfatter fra Sandefjord
2002: Trude Marstein, forfatter fra Tønsberg
2003: Jan Mehlum, krimforfatter bosatt i Tønsberg
2004: Stein Erik Lunde, ungdomsbokforfatter bosatt på Nøtterøy
2005: Odd Børretzen, skribent bosatt i Tønsberg og Holmestrand
2006: Kåre Glette, sakprosaforfatter og høyskolelektor bosatt i Tønsberg
2007: Svein Nyhus, barnebokforfatter og illustratør bosatt på Tjøme
2008: Niels Christian Geelmuyden, forfatter og skribent bosatt på Tjøme
2009: Sidsel Mørck, forfatter oppvokst i Sandefjord
2010: Tom Kristensen, forfatter fra Tjøme
2011: Erling Pedersen, forfatter bosatt i Larvik
2012: Jørn Lier Horst, forfatter bosatt i Stavern
2013: Mathis Mathisen, forfatter bosatt i Melsomvik – for hans samlede forfatterskapMathis Mathisen fikk litteraturprisen
2014: Kurt Aust, forfatter bosatt i Horten
2015: Tone Gleditsch Stabell, forfatter bosatt i Horten
2016: Steinar Opstad, forfatter fra Stokke
2017: Kari Sverdrup, forfatter fra Stokke
2018: Stig Aasvik, forfatter fra Horten
2019: Marta Breen, forfatter og journalist fra Larvik bosatt i Oslo
2020: Kim Leine forfatter fra TelemarkKim Leine får litteraturprisen i heimfylket
 2021: Tone Hødnebø, lyriker opprinnelig fra TønsbergVestfold og Telemark fylkeskommune 15.10.2021: Tone Hødnebø tildeles Vestfold og Telemarks litteraturpris 2021
 2022: Erik Eikehaug, forfatter fra Kragerø
 2023: Viktoria Lindberg, forfatter fra Horten – for novellesamlingen Festen for Marias smerter

Referanser

 Eksterne lenker 


Kategori:Norske regionale litteraturpriser
Kategori:Kultur i Vestfold og Telemark
Kategori:Utmerkelser etablert i 1997